20-noyabrda yong‘in xavfsizligi oyligi boshlanadi

O‘zbekistonda 20-noyabrdan 20-dekabrgacha navbatdagi yong‘in xavfsizligi oyligi o‘tkaziladi. Bu haqda “Gazeta.uz” xabariga tayanib, “Kun” nashri ma’lum qildi.

Iqtisodiyot tarmoqlari va ijtimoiy soha obyektlarini, shuningdek uy-joy fondini yong‘in xavfsizligi talablariga muvofiq holga keltirish, shuningdek, o‘ta muhim davlat ahamiyatiga molik yoki yong‘in va portlash xavfi yuqori bo‘lgan obyektlarda yong‘in xavfsizligini mustahkamlash bo‘yicha kompleks chora-tadbirlarni amalga oshirish ushbu oylikning asosiy vazifalari hisoblanadi.
Ma‘lumot uchun, oylik Vazirlar Mahkamasining 2011-yil 18-noyabrdagi qaroriga asosan, har yili “kuz-qish isitish mavsumi oldidan yong‘inlarning oldini olish hamda yong‘in xavfsizligini ta’minlash chora-tadbirlarini kuchaytirish maqsadida” o‘tkaziladi, deb yozadi “Kun”.
Eslatib o‘tamiz, avvalroq, Toshkent shahar hokimligi 16—17-noyabr kunlari Toshkentda hashar o‘tkazishi xabar qilingan edi.
Foto © O‘zA